# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 13

от 30.07.2019г.

**Р Е Ш Е Н И Е**

**№ КЗЗ – 13**

**от 30 юли 2019 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1, във връзка с чл. 19 от Закона за опазване на земеделските земи:***

**1.** Утвърждава трасе за проектиране, с която се засяга около 2 386 кв.м земеделска земя от пета категория, неполивна, собственост на Община С., за изграждане на обект: „Пътна връзка за достъп до пречиствателна станция за отпадни води в имот с идентификатор 65334.212.634 по КККР на гр. С.”, в землището на гр. С., за част от имоти с идентификатори 65334.212.397 и 65334.212.398, местност „Боруна“, община С., област Б., при граници, посочени в приложените скици, регистър на засегнатите имоти и проект на ПУП-ПП.

**2.** Утвърждава площадка за проектиране, с което се засяга около 65 кв.м земеделска земя, шеста категория, неполивна, собственост на община Р., за изграждане на обект „Трансформаторен пост”, землище на с. Т., част от поземлен имот № 000047, местност „Мезар алан”, община Р., област Б., при граници, посочени в приложената скица и проект на ПУП-ПРЗ.

**3.**

1. Утвърждава площадка за проектиране, с която се засяга 23 004 кв.м земеделска земя, десета категория, неполивна, собственост на община Р., за изграждане на обект: „Компостираща инсталация за разделно събрани зелени и/или биоразградими отпадъци”, землище на с. Я., част от поземлен имот с идентификатор 87240.40.221, местност „Беговица“, община „Р.“, област П., при граници, посочени в приложената скица-проект.

2. Утвърждава трасе за проектиране, с което се засяга 4 102 кв.м земеделска земя, десета категория, неполивна, собственост на община Р., за изграждане на обект: „Транспортен достъп до компостираща инсталация за разделно събрани зелени и/или биоразградими отпадъци“, землище на с. Я., част от поземлен имот с идентификатор 87240.40.221, местност „Беговица“, община „Р.“, област П., при граници, посочени в приложената скица и проект на ПУП-ПП.

***IІ. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**4.** На 15 426 кв.м земеделска земя, пета категория, неполивна, собственост на община С., за изграждане на обект: „Изграждане на пречиствателна станция за отпадни води в имот с идентификатор 65334.212.634 по КККР на гр. С. и външна връзка към тях”, в землището на гр. С. и външна връзка към тях”, в землището на гр. С., местност „Боруна”, за имот с идентификатор 65334.212.634, община С., област Б., при граници, посочени в приложените скица и влязъл в сила ПУП – ПЗ.

На основание чл. 30, ал. 4 от ЗОЗЗ такса не се заплаща.

**5.** На 6 953 кв.м земеделска земя, седма категория, поливна, собственост на община С., за изграждане на обект: „Футболно игрище, съблекални, трафопост и други спомагателни сгради и съоръжения”, в землището на с. П., местност „Пъдарката”, поземлен имот с идентификатор 57176.106.2, община С., област Б., при граници, посочени в приложените скица и влязъл в сила ПУП – ПЗ.

На основание чл. 30, ал. 4 от ЗОЗЗ такса не се заплаща.

**6.** На 16 329 кв.м земеделска земя, четвърта категория, неполивна, от която 14 206 кв.м общинска собственост и 2123 кв.м частна собственост, за изграждане на обект: „Обслужващи улици“, в землището на гр. Б., при граници, посочени в приложените скици-проекти и влязъл в сила ПУП–ПУР - Изменение на ПУП-ПУР на кв. 10, кв. 11 и кв. 36 по плана на Промишлена зона «Север» и ПУП-ПУР за обслужващи улици за транспортен достъп до масиви 143 и 146” и регистър на засегнатите имоти, неразделна част от настоящото решение.

На основание чл. 30, ал. 4 от ЗОЗЗ за площта от 14 206 кв.м. земеделска земя – общинска собственост такса не се заплаща. За площта от 2 123 кв.м земеделска земя – частна собственост, община Б. да заплати на основание чл. 30, ал. 1 от ЗОЗЗ, такса по чл. 8, т. 1 и 4 на Тарифата в размер на 331,19 лева и да отнеме и оползотвори хумусния пласт от площадката.

**7.** На 10 381 кв.м земеделска земя, трета категория, неполивна, собственост на община Н., за изграждане на обект: „Разширение на велоалея на път с. К. – к.к. «Слънчев бряг» – III-ти етап”, в землището на с. К., поземлен имот с идентификатор 39164.13.11, местност „Кору дере”, община Н., област Б., при граници, посочени в приложените скица и влязъл в сила ПУП-ПП.

На основание чл. 30, ал. 4 от ЗОЗЗ такса не се дължи.

***III. На основание чл. 40, ал. 1, т. 7, във връзка с чл.36 от Закона за опазване на земеделските земи и чл. 64, ал. 4 от Правилника за прилагане на Закона за опазване на земеделските земи:***

**8.** Изменя Решение № КЗЗ-14/18.07.2018г., точка 7, както следва:

Текстът „551 445 кв.м.“ се замени с „572 573 кв.м.“ и текстът „366 372 кв.м. пета“ с „387 500 кв.м. пета“.

***ІV. На основание чл. 40, ал. 1, т.5 от Закона за опазване на земеделските земи:***

**9.** Отказва утвърждаване на площадка за проектиране, с която се засяга около 1 000 кв.м. земеделска земя от десета категория, неполивна, собственост на община Д., за изграждане на обект: „Параклис „Св. София, Вяра, Надежда и Любов“, в землището на с. Т., местност „Краево”, поземлен имот с идентификатор 73105.13.583, община Д., област С., до установяване начина на придобиване на имота, предвид описаното в обяснителната записка, че поземлени имот с идентификатор 7373105.13.583 по КККР на с. Т. представлява земя по чл. 19 от ЗСПЗЗ и във връзка с прилагане на разпоредбата на § 14 от ПЗР към ЗИД на ЗОЗЗ.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**